ዑዉት ሰሚናር  ምስ ኢሳያስ  ተስፋማርያም  ኣብ ስያትል

ብመስከረም 30 ; 2012 ኣብ ማሕበረኮም ስያትል ዋሺንግቶ ኣብ ዝተገብረ ሰሚናር ምስ ኢሳያስ  ተስፋማርያም ዑዉት ነይሩ ። በዚ ዕለት  እዚ ኣጋጣሚ ኮይኑ ናይ በዓል መስቀል ዳመራ ነይሩ : ደድሕሪኡ  ከኣ ሰሚናር ብኢሳያስ  ተስፋማርያም ተኻይዱ።

 ከምቲ መደብ እቲ ሰሚናር  ሰዓት ሰለስተ ናይ ድሕሪ ቀትሪ ጀሚሩ; ኣብዚ እቲ ኣርእስቲ ዝነበረ ብዛዕባ ፑሽኪን  ከምኡዉን ብዛዕብ ሶፍት ፖወር ኮይኑ: መጀመርያ ፑሽኪን ኣበይ ተወልዱ  ናበይ ከይዱ  እንታይ ተማሂሩ ዝገበሩ ጽልዋታትን ኣበርክቶን ተፈላጥነቱን; ከምኡዉን ናቱ ዘርኢ ወይ ወለዶ ኣብዚ ዘመንዚ ኣበየኖት ሃገራት ይርከቡን ኣስፊሑ ድሕሪ ምግላጹ : ነዚ ናቱ ተፈላጥነት ንሕና ከም ኤርትራውያን ፑሽኪን ከኣ ከም ኤርትራዊ መጠን ኣብቲ ናቱ ዘርኢ ዘለወን ሃገራት ብኸመይ ክንስርሓሉ ከምዘለና  ብሰፊሑ ኣብሪሁ ገሊጽዎ ። ከም ኣብነት ሓንቲ  ካብተን ዝተጠቕሳ ዘርኢ ናይ ፑሽኪን  ዘለወን ኣብ ዓዲ እንግሊዝ  ትርከብ ባልገ  ናይ  ፕሪንስ ዊልያም ኢያ።

እቲ ካልኣይ መደብ ኣዝዩ ኣገዳሲ ኮይኑ ; ኤርታውነትና ኣብ ዘዘለናዮ ሃገር ከተማ እንታይነት ናይ መንነትና ከመይ ገርና ሃገርና ኤርትራ ከነፍልጣ ከምዘለና ኮይኑ: ኣብዚ ገለ ካብቶም  ኣብ ወጻኢ ዘለዉ ወይ ዘለዋ ስነ-ጥበባውያን  ኣብ ናይ ሞደል ናይ ክዳውንቲ ወይ ጫማ ወይ ሙዚቃ ወይ ሳዕስዒት ወይ ኣብ ናይ ዝተፈላለየ ቅርጻ ቅርጺ ዝዋሱኡ ወይ ዝዋሳኣ ዘለዉ ከመይ ገርና ኣብቲ ናይ ጉዳይ ሃገረ ከም መኸተ  ንሃገሮም ወይ ንሃገረን ከፍሉጡ ከምዘለዎም ክንሰርሓሉ ከምዘለና ሰፊሕ መብርህ ኣቕሪቡ።ብዝያዳ ከኣ ነፍስ ወከፍ ኤርትራዊ ኣብ ስደት ዘሎ ብኤርትራውነት ክሕበን ጥራይ ዘይኮነ ኮርዑኡ  ክኸይድ ከምዘለዎን ሃገርና ንዓኣለም ከነፍልጣ ከምዘለናን ሓያል መብርሂ ሂቡ ።ኣብዚ ሰሚናር ሓድሽ ሓበሬታ  ኣብ መኸተ ሓጋዝ ክኸውን ዝኽእል ተማሂርና።ቀጺሉ ካብ ተሳተፍቲ ንዝቐረበሉ ሕቶታት መልሱ።  ሰሚናር ከኣ  ብጽቡቕ ተዛዚሙ።

ዓወት ናሓፋሽ
ኣስመላሽ  ገብረመድህን